รักกันแบบเพื่อน ปลื้ม แจงความสัมพันธ์ล่าสุด ปิดฉากรักกับ ทับทิม
จากกรณีกระแสข่าวลือในโลกออนไลน์ ถึงคู่รัก ทับทิม มัลลิกา จงวัฒนา และ ปลื้ม สุรบถ หลีกภัย โดยชาวเน็ตหลายรายได้สืบค้นพบว่า ทั้งคู่ไม่ค่อยได้โพสต์รูปคู่กันลงอินสตาแกรมเหมือนเคย แถมเลิกกดติดตามไอจีกันไปแล้ว นอกจากนี้ฝ่ายหญิงยังได้เปลี่ยนนามสกุลจาก หลีกภัย มาใช้นามสกุลเดิม จงวัฒนา ทำให้แฟนๆ VRZO ต่างตั้งข้อสงสัยว่าทั้งคู่เลิกกันแล้วจริงๆ ใช่หรือไม่,ล่าสุด ปลื้ม สุรบถ ได้โพสต์ข้อความผ่านอินสตาแกรม ชี้แจงถึงข่าวลือที่เกิดขึ้นว่า ทั้งคู่เลิกกันมาสักพักแล้ว ไม่ได้มีเรื่องทะเลาะกัน แต่เพิ่งรู้ว่าที่ผ่านมาห่วงใยกันแบบเพื่อน,โดยข้อความในอินสตาแกรมของ ปลื้ม ระบุว่า ,ตามที่เห็นข่าวของผมกับทับทิม และผมได้คุยกับทับทิมแล้ว ผมจึงได้รับหน้าที่เป็นคนชี้แจงข่าวครับ ผมขอชี้แจงว่า ครับ เราเลิกกันมาสักพักแล้ว แต่ไม่ใช่เพราะว่าเราทะเลาะกันหรือมีเรื่องไม่พอใจต่อกันครับ เราคุยกันดี และเราเข้าใจกัน เราต่างรู้ว่า เรารักกันมากแค่ไหน แต่เราเพิ่งมารู้ว่า เรามีความรักและความห่วงใยกันแบบเพื่อน อาจเป็นเพราะเราเริ่มกันมาแบบเพื่อน เราห่วงใยกัน ดูแลกัน ผูกพันกัน เราเข้าใจกัน เราเลยคิดว่ามันเป็นความรักแบบคนรัก แต่หลังจากมาใช้ชีวิตอยู่ด้วยกัน เราจึงเพิ่งเข้าใจว่า มันไม่ใช่แบบคนรักแต่มันเป็นแบบเพื่อน มันไม่ใช่ในรูปแบบชีวิตคู่ ทับทิมคือเพื่อนที่แสนดีของผม เราดีต่อกันมาตลอด และต่อจากนี้เราก็จะดีต่อกัน กราบขออภัยทุกท่านที่ติดตามนะครับ ขอให้ทุกท่านโปรดเข้าใจและเคารพในการตัดสินใจของเราทั้งสองด้วย ทั้งหมดมันมีเพียงเท่านี้ครับ ขอบคุณครับ/ค่ะปลื้ม/ทับทิม
ปลื้ม สุรบถ โพสต์ข้อความผ่านอินสตาแกรม ชี้แจงถึงข่าวลือที่เกิดขึ้นว่า ทั้งคู่เลิกกันมาสักพักแล้ว ไม่ได้มีเรื่องทะเลาะกัน แต่เพิ่งรู้ว่าที่ผ่านมาห่วงใยกันแบบเพื่อน
ปลื้ม,ปลื้ม ทับทิม,ปลื้ม VRZO,ปลื้ม สุรบถ หลีกภัย,ทับทิม VRZO,VRZO,VRZO วงแตก,อินสตาแกรม,ปลื้ม ทับทิม เลิกกัน,ปลื้ม เลิก ทับทิม,ข่าว,ข่าวบันเทิง,อินสตาแกรมดารา,ข่าวโซเชียล,ทับทิม มัลลิกา,ข่าวไทยรัฐ,ไทยรัฐออนไลน์,สายตรวจโซเชียล,Thairath